b'\n_START_ARTICLE_\nAgricultura natural\n_START_PARAGRAPH_\nGen\xc3\xa8ricament, i amb base en la definici\xc3\xb3 d\'agricultura de l\'Acad\xc3\xa8mia Valenciana de la Llengua i l\'Institut d\'Estudis Catalans, l\'Agricultura Natural \xc3\xa9s el cultiu natural de la terra o el conjunt de t\xc3\xa8cniques i coneixements relatius al cultiu natural de la terra._NEWLINE_S\'anomena Agricultura Natural, des del punt de vista ampli, a tota aquella activitat b\xc3\xa0sica i pr\xc3\xb2pia d\'un \xc3\x89sser hum\xc3\xa0 Natural i Conscient. Aquesta activitat; no nom\xc3\xa9s cont\xc3\xa9 el significat de cultiu natural des del punt de vista gen\xc3\xa8ric esmentat, que implica sembrar o plantar llavors i plantes i cuidar-les per obtenir un fruit saludable i just d\'aquestes, mantenint el respecte per l\'entorn i un equilibri sostenible tant en l\'\xc3\x89sser hum\xc3\xa0 com en la Natura; sin\xc3\xb3 tamb\xc3\xa9 cont\xc3\xa9, el conjunt d\'accions humanes de vida, amb totes les seues implicacions, que fomenten i preserven aquest h\xc3\xa0bitat que conviu en harmonia \xe2\x80\x9cHum\xc3\xa0-Natura\xe2\x80\x9d (medi ambient Hum\xc3\xa0 i no hum\xc3\xa0).\n_START_SECTION_\nAgricultura natural d\'en Masanobu Fukuoka\n_START_PARAGRAPH_\nMasanobu Fukuoka  (2 de febrer de 1913 - 16 d\'agost de 2008) va ser un agricultor, microbi\xc3\xb2leg i fil\xc3\xb2sof japon\xc3\xa8s, autor de les obres La Revoluci\xc3\xb3 d\'un Bri de Palla i La Senda natural del Cultiu Natural. En aquestes presenta les seues propostes per a una manera de fer agricultura anomenada agricultura natural o m\xc3\xa8tode Fukuoka, enquadrada dins de l\'\xc3\xa0mbit de la permacultura. L\'ess\xc3\xa8ncia del m\xc3\xa8tode de Fukuoka \xc3\xa9s reproduir les condicions naturals tan fidelment com siga possible de manera que el s\xc3\xb2l s\'enriqueix progressivament i la qualitat dels aliments conreats augmenta sense cap esfor\xc3\xa7 afegit. Els principis de treball es basen en una filosofia taoista de no-fer (Wu Wei), o m\xc3\xa9s exactament no intervenir o for\xc3\xa7ar les coses: no llaurar, no eliminar advent\xc3\xadcies, no utilitzar ni herbicides ni pesticides, no podar, no emprar adobs ni fertilitzants i en el seu lloc utilitzar boles d\'argila (nendo dango)._NEWLINE_Principis b\xc3\xa0sics primaris (de la filosofia pr\xc3\xa0ctica b\xc3\xa0sica d\'en Fukuoka):_NEWLINE_1. No llaurar. El s\xc3\xb2l es conrea per si mateix, de manera natural, mitjan\xc3\xa7ant la penetraci\xc3\xb3 de les arrels de les plantes i l\'activitat de l\'\xc3\xa8dafon\xc2\xa0(microorganismes, fongs micorr\xc3\xadzics i xicotets animals, particularment invertebrats com els cucs de terra)._NEWLINE_2. No \xc3\xbas d\'adobs qu\xc3\xadmics, ni compost preparat._NEWLINE_3. No birbar mitjan\xc3\xa7ant llaurada ni herbicides (les advent\xc3\xadcies han de ser controlades, no eliminades)_NEWLINE_4. No depend\xc3\xa8ncia de productes qu\xc3\xadmics._NEWLINE_5. Cultivar el \xe2\x80\x9cno-fer\xe2\x80\x9d com a principi transcendent de la pr\xc3\xa0ctica. El cam\xc3\xad del \xe2\x80\x9cno-fer\xe2\x80\x9d o wu wei tao\xc3\xadsta, comen\xc3\xa7a des del primer moment que iniciem la pr\xc3\xa0ctica amb l\'objectiu d\'aconseguir-ho. El \xe2\x80\x9cno-fer\xe2\x80\x9d significa el fer adequat amb el respecte que devem a la Natura. A\xc3\xa7\xc3\xb2 implica la seua contemplaci\xc3\xb3 i acci\xc3\xb3 conseg\xc3\xbcent d\'aquesta contemplaci\xc3\xb3, la qual cosa implica tamb\xc3\xa9, una simplificaci\xc3\xb3 del nostre esfor\xc3\xa7 i treball de camp directe i un increment del treball positiu de la nostra ment. (El \xe2\x80\x9cno-fer\xe2\x80\x9d es troba amplament en els pilars de pensament d\'en Fukuoka, amb Agricultura Natural Espanya s\'incorpora ara com a principi b\xc3\xa0sic, fent-ho materialitzable des del primer moment de la pr\xc3\xa0ctica)\n_START_SECTION_\nAgricultura natural d\'en Mokichi Okada\n_START_PARAGRAPH_\nTamb\xc3\xa9 \xc3\xa9s anomenada agricultura natural el projecte del fil\xc3\xb2sof japon\xc3\xa8s Mokichi Okada (1882-1955), el qual uneix medi ambient, alimentaci\xc3\xb3 i espiritualitat. El sistema utilitza els seus propis adobs org\xc3\xa0nics i no utilitza fem. L\'origen del projecte naix als anys 30. Ell preconitza la recerca de l\'harmonia, la salut i la prosperitat entre els \xc3\xa9ssers vius com a fruit de la conservaci\xc3\xb3 de l\'ambient natural i respecte de les seues lleis. M. Okada proposa reciclar els recursos naturals per enriquir el s\xc3\xb2l, fer emanar la seua for\xc3\xa7a i protegir les fonts d\'aigua, creant un corrent sa que va des del s\xc3\xb2l i aigua a les plantes, animals i \xc3\xa9ssers humans. Al\xc2\xa0Brasil \xc3\xa9s impulsada per la Fundaci\xc3\xb3 Mokichii Okada, des de 1979. La fundaci\xc3\xb3 tamb\xc3\xa9 certifica els aliments, i divulga la tecnologia de la producci\xc3\xb3 d\'aliments saludables capacitant als agricultors.\n_START_SECTION_\nAgricultura Natural a Espanya\n_START_PARAGRAPH_\nL\'agricultura Natural, no obstant aix\xc3\xb2, ha evolucionat hui dia, arran les bases fundacionals de la filosofia natural creada per en Masanobu Fukuoka i continuada, en els \xc3\xbaltims anys, a l\'Estat Espanyol pel Juan Ben\xc3\xadtez Jamchen, nascut el 25 de juliol de 1967, agricultor natural, artista pl\xc3\xa0stic, fil\xc3\xb2sof i escriptor, autor de les obres "Vida Natural Consciente Parte I: La agricultura Natural" (2017) i "Est\xc3\xa9tica de la Indeterminabilidad"\xc2\xa0(2008). El\xc2\xa0Jamchen \xc3\xa9s un iniciador del cultiu natural a l\'Estat Espanyol, adaptant a les condicions de clima mediterrani els plantejaments fukuokians. Incorpora expl\xc3\xadcitament un cinqu\xc3\xa8 principi b\xc3\xa0sic, inherent a Fukuoka, relatiu al \'no-fer\' als altres quatre, aix\xc3\xad com altres principis b\xc3\xa0sics secundaris. Cal destacar la vocaci\xc3\xb3 transformadora de l\'autor contribuint a anar donant forma a tot un moviment per una vida m\xc3\xa9s conscient i natural, aglutinant m\xc3\xbaltiples propostes de territoris variats en interacci\xc3\xb3, di\xc3\xa0leg i intercanvi d\'experi\xc3\xa8ncies i sabers._NEWLINE_"Vida Natural Consciente, Parte I: la agricultura natural y Est\xc3\xa9tica de la Indeterminabilidad", cont\xc3\xa9 implicacions m\xc3\xa9s obertes, tant filos\xc3\xb2fica i espiritualment, com en el seu car\xc3\xa0cter pr\xc3\xa0ctic. Amb les seues propostes, es considera a l\'agricultura Natural, des d\'un punt de vista ample que aclareix i amplifica la definici\xc3\xb3 gen\xc3\xa8rica, com tota aquella activitat b\xc3\xa0sica i pr\xc3\xb2pia d\'un \xc3\x89sser hum\xc3\xa0 Natural i Conscient. Aquesta activitat; no nom\xc3\xa9s cont\xc3\xa9 el significat de cultiu natural des del punt de vista gen\xc3\xa8ric esmentat, que implica sembrar o plantar llavors i plantes i cuidar-les per obtenir un fruit saludable i just d\'aquestes, mantenint el respecte per l\'entorn i un equilibri sostenible punt en l\'\xc3\x89sser hum\xc3\xa0 com en la Natura; sin\xc3\xb3 tamb\xc3\xa9 cont\xc3\xa9, el conjunt d\'accions humanes de vida, amb totes les seues implicacions, que fomenten i preserven aquest h\xc3\xa0bitat que conviu en harmonia \xe2\x80\x9cHum\xc3\xa0-Naturalesa\xe2\x80\x9d (medi ambient Hum\xc3\xa0 i no hum\xc3\xa0). D\'aquesta manera, ambdues entitats, que des dels punts de vista artificials romanen separades, s\'unifiquen en una sola entitat estable i d\'evoluci\xc3\xb3 de Consci\xc3\xa8ncia, dins de tot el seu moviment d\'imperman\xc3\xa8ncia de la llei Natural de causa i resultat. El conjunt de saviesa i coneixements filos\xc3\xb2fics, espirituals i t\xc3\xa8cnics, dins de l\'\xc3\xa0mbit de l\'agricultura natural, i dins d\'una Vida Natural conscient, que la sost\xc3\xa9 i que aspira a transformar positivament totes les relacions entre Hum\xc3\xa0 i la Natura, es basen en cinc principis b\xc3\xa0sics primaris i tres secundaris:_NEWLINE_Principis b\xc3\xa0sics secundaris (una altra de les novetats agregades pel Jamchen, i que recolzen i fan aprofundir molts dels pensaments fukuokians. Es consideren igual d\'importants que els b\xc3\xa0sics, per\xc3\xb2 s\'estableixen secundaris, inicialment, des de la cultura occidental, per les transicions en qu\xc3\xa8 estem immersos i les implicacions socials o d\'ideals que poden contenir de manera general, encara que siguen practicats de manera individual):_NEWLINE_1. El coneixement, la recreaci\xc3\xb3 i la preservaci\xc3\xb3 del bosc Natural d\'aliments (bNa) o bosc natural comestible (bNc), com l\'h\xc3\xa0bitat equilibrat d\'un \xc3\x89sser hum\xc3\xa0 Natural i Conscient. La revoluci\xc3\xb3 expressada pel Jamchen del \xe2\x80\x9cdes d\'endins cap a fora\xe2\x80\x9d s\xc3\xb3n parts principals dels sistemes de pr\xc3\xa0ctica de bNa i els principis d\'aquesta pr\xc3\xa0ctica els trobem en la filosofia de treballar sempre des de l\'interior per expandir-se a poc a poc, mantenint el centre vital que ho genera tot, des d\'un arbre a tots els altres arbres i plantes, aix\xc3\xad com a la resta d\'\xc3\xa9ssers vius i no vius dins de tot l\'ecosistema. D\'aquesta manera, els processos vitals de l\'hum\xc3\xa0 conviuen harm\xc3\xb2nics des de l\'interior \xe2\x80\x9cNatural-conscient\xe2\x80\x9d, que no perd el seu centre i es va unificant-se amb altres centres, per formar un gran bNa i un \xc3\xa9sser hum\xc3\xa0 Natural i Conscient. Els sistemes de reforestaci\xc3\xb3 amb el bNa des de les parcel\xc2\xb7les individuals, que s\'estenen des de la filosofia del \xe2\x80\x9cdes d\'endins cap a fora\xe2\x80\x9d, formen part dels processos de recuperaci\xc3\xb3 de l\'h\xc3\xa0bitat natural a un estat de cl\xc3\xadmax equilibrat per al cultiu i la vida natural. I impliquen: L\'oxigenaci\xc3\xb3 i regeneraci\xc3\xb3 de la terra i el cel, la generaci\xc3\xb3 de la pluja, els estats clim\xc3\xa0tics naturals, els rius i els aq\xc3\xbc\xc3\xadfers, etc., aix\xc3\xad com la mateixa recuperaci\xc3\xb3 de l\'estat harm\xc3\xb2nic interior hum\xc3\xa0. La incorporaci\xc3\xb3 dels arbres, arbusts i plantes de cobertures, silvestres o \xe2\x80\x9cornamentals\xe2\x80\x9d, juntament amb la incorporaci\xc3\xb3 dels estats contemplatius, s\xc3\xb3n les claus per al proc\xc3\xa9s de regeneraci\xc3\xb3 d\'aquest h\xc3\xa0bitat i la ment positiva i natural humana. El bosc Natural d\'aliments, com un tot equilibrat, natural i conscient que \xc3\xa9s, puga autosostenir-se amb o sense la intervenci\xc3\xb3 humana, en el cas que siga abandonat. Perqu\xc3\xa8 a\xc3\xa7\xc3\xb2 siga possible, ha d\'estar compost d\'arbres fruiters, arbres lleguminosos i arbres \xe2\x80\x9cornamentals\xe2\x80\x9d o silvestres, en les parts a\xc3\xa8ries, i d\'hortalisses, silvestres, lleguminoses i arom\xc3\xa0tiques, en les cobertures mitjanes i baixes, de tal manera que el bNa es trobe connectat des de totes bandes, des de la terra a l\'aire. Els humans ajudem al fet que es constru\xc3\xafsca sense buscar la imitaci\xc3\xb3, deixant que seguisca la seua tend\xc3\xa8ncia natural amb l\'Hum\xc3\xa0 incl\xc3\xb2s, que es deixa portar pel que comunica tota la Natura, seguint el seu ritme i esquema creatiu que ja t\xc3\xa9. D\'aquesta manera, es conjuga en plena harmonia, amb la nostra activitat creativa natural tamb\xc3\xa9._NEWLINE_2. El coneixement i l\'ensinistrament d\'una Vida Natural Conscient, que impliquen el decreixement gradual del consum artificial i la depend\xc3\xa8ncia del sistema de capitals, un major coneixement i execuci\xc3\xb3 en la construcci\xc3\xb3 natural i conscient d\'immobles, recers i vestimentes, de no escombraries artificials contaminants, de la crian\xc3\xa7a natural, i d\'altres pr\xc3\xa0ctiques naturals de vida. Moltes d\'aquestes s\'agermanen i unifiquen amb alguns dels objectius de la Permacultura i el que ha esdevingut a anomenar-se l\'ecologia profunda, aix\xc3\xad com amb cosmogonies de pobles humans originaris i, fins i tot, d\'altres pobles, emmarcats a certs moments de la hist\xc3\xb2ria, com els pobles lliures del nord de la Pen\xc3\xadnsula Ib\xc3\xa8rica durant l\'alta edat mitjana, entre altres._NEWLINE_3. El tarann\xc3\xa0 obert i integrador de l\'Agricultura Natural que recolza la incorporaci\xc3\xb3 dels estats transicionals que aspiren a la pr\xc3\xa0ctica Natural aut\xc3\xa8ntica (dins d\'aquestes incorporacions es troben tots aquells corrents agricultores actuals que poden, volunt\xc3\xa0riament, trobar-se en transici\xc3\xb3 cap a l\'Agricultura Natural, com s\xc3\xb3n l\'agricultura ecol\xc3\xb2gica, l\'agroecologia, la biodin\xc3\xa0mica, entre altres). Aquesta tercera consideraci\xc3\xb3 es troba enlla\xc3\xa7ada amb el principi transcendent fukuoki\xc3\xa0, ja que, un agricultor natural ho \xc3\xa9s des del primer moment en qu\xc3\xa8 decideix ser-ho, per aix\xc3\xb2, encara que hi ha distinci\xc3\xb3 clara entre relatiu i absolut, no es contempla des d\'aquesta separaci\xc3\xb3, perqu\xc3\xa8 l\'absolut cobra import\xc3\xa0ncia des del primer moment en qu\xc3\xa8 es posa la voluntat d\'estar ac\xc3\xad. Com a base a aquest argument es creen, des de l\'agricultura natural, els estats de transici\xc3\xb3. Aquesta transici\xc3\xb3 \xc3\xa9s el que permet estar en l\'estat absolut des d\'un primer moment i per aix\xc3\xb2, el \xe2\x80\x9cno-fer\xe2\x80\x9d es converteix en principi b\xc3\xa0sic.'